Удзел у фестывалі – гэта выдатная магчымасць ацаніць узровень прафесійнай падрыхтоўкі студэнтаў у розных сферах дзейнасці: навукова-даследчай, метадычнай, творчай. У адпаведнасці з праграмай мерапрыемства будучыя педагогі павінны былі расказаць пра ўласныя дасягненні, зрабіць прэзентацыю сваёй навукова-даследчай работы, паказаць фрагмент урока, выкарыстоўваючы любімы метадычны прыём, выканаць рэфлексійнае заданне і пасля іспыту адказаць на пытанні. Ацэньвала канкурсантаў кампетэнтнае журы на чале з прарэктарам па выхаваўчай і сацыяльнай рабоце МГПУ Н. С. Труханоўскай.